EkBass/fiwiki-20250220-pages-articles huggingface dataset:
Siulasirvikäs

Siulasirvikäs (Semblis atrata) on harvinainen, jopa Suomessa uhanalaiseksi (VU) luokiteltu vesiperhonen. Se muistuttaa sukulaistaan jatulisirvikästä (Semblis phalaenoides). Sitä on tavattu harvakseltaan ympäri maata, esimerkiksi Sipoonkorven Natura 2000 -alueelta. Toisaalta se on löydetty myös Kajaanin Pohjajoelta lehtikuuselta 2013. == Lähteet == Luokka:Vesiperhoset Luokka:Suomessa uhanalaiset lajit
Cotesia autumnatae

Cotesia autumnatae on vainopistiäisten heimoon kuuluva loispistiäislaji. Aikuinen Cotesia autumnatae on noin kolmen millimetrin pituinen. Väritykseltään pistiäinen on pääosin musta ja raajat ovat kellertävät. Toukkana Cotesia autumnatae elää ainakin tunturimittarin toukkien sisällä. Lajia on tavattu Turun alueelta. Lajia ei ole tavattu Lapista, jossa tunturimittari on merkittävä tuhoeläin. == Löytyminen == Laji löydettiin Kai Ruohomäen ja Tero Klemolan vetämän Turun yliopiston biologian laitoksen tunturimittarin kannanvaihtelua tutkineen maastontutkimushankkeen yhteydessä. Tutkimuksessa lajia tavattiin Vahdolla, Maskussa, Nousiaisissa ja Naantalissa. Klemolan mukaan näytteitä ei ollut kerätty muualta, joten lajin levinneisyysalue on tätä laajempi. Laji tunnistettiin Turun yliopiston biologian laitoksen ekologian osaston, eläinmuseon sekä genetiikan ja fysiologian osaston sekä Skotlannin kansallismuseon välisenä yhteistyönä. Ensimmäisen kerran laji kuvattiin julkisuudessa Entomologica Fennica -sarjassa vuonna 2013. Lajin nimi autumnatae viittaa tunturimittariin (Epirrita autumnata), joita C. autumnatae käyttää toukkavaiheessa hyväkseen. == Lähteet == Luokka:Vainopistiäiset
Johanna Rasmussen

Johanna Rasmussen (s. 2. heinäkuuta 1983) on tanskalainen jalkapalloilija, pelipaikaltaan hyökkääjä. Hän on pelannut Tanskan naisten maajoukkueessa heinäkuun 2013 loppuun mennessä 110 maaottelua ja tehnyt niissä 30 maalia. Hän kuului Tanskan joukkueeseen vuoden 2007 MM-kisoissa sekä vuosien 2005, 2009 ja 2013 EM-kisoissa. Ensimmäisen maaottelunsa hän pelasi lokakuussa 2002. Rasmussen on edustanut seuratasolla Kristianstads DFF:ää vuodesta 2011. Aiemmin hän on edustanut B1921:tä vuoteen 2002, Fortuna Hjørringiä 2002–2007, ruotsalaista Umeå IK:ta 2008–2009 sekä yhdysvaltalaisia Atlanta Beatia 2010 ja magicJackia 2011. == Lähteet == * * * * Luokka:Tanskalaiset jalkapalloilijat Luokka:Vuonna 1983 syntyneet Luokka:Elävät henkilöt
Mariann Knudsen

Mariann Gajhede Knudsen (s. 16. marraskuuta 1984) on tanskalainen jalkapalloilija, pelipaikaltaan puolustaja. Hän pelasi Tanskan naisten maajoukkueessa 107 maaottelua ja teki niissä kuusi maalia. Hän kuului Tanskan joukkueeseen vuoden 2007 MM-kisoissa sekä vuosien 2005http://www.uefa.com/womenseuro/season=2005/matches/round=1929/match=80074/index.html ja 2013 EM-kisoissa, joista jälkimmäisessä hän teki kaksi maalia. Ensimmäisen maaottelunsa hän pelasi lokakuussa 2003. Knudsen edusti seuratasolla ruotsalaista Linköpings FC:ää vuodesta 2011. Aiemmin hän pelasi B52/Aalborgissa vuoteen 2001 ja Fortuna Hjørringissä 2002–2010. Mariann Knudsen valittiin Tanskan parhaaksi naispelaajaksi vuosina 2008 ja 2014. == Lähteet == * * * * === Viitteet === Luokka:Tanskalaiset jalkapalloilijat Luokka:Vuonna 1984 syntyneet Luokka:Elävät henkilöt
Ojalaki

Ojalaki tarkoittaa lakia yhteisten teiden ja valtaojien sekä niihin verrattavien alueiden lakkaamisesta yhteisinä alueina. Lain numero Suomen asetuskokoelmassa on 983/1976 ja siitä käytetään myös lyhennettä YTVLL. Laki tuli voimaan 1. maaliskuuta 1977.Majamaa sivu 228. Tilojen yhteisiksi alueiksi on maanjakotoimituksissa erotettu teitä jo 1700-luvulla suoritetuista isojaoista lähtien. Myöhemmin alettiin erottaa tilojen yhteisiksi myös tiluksia, joita tarvittiin valtaojia varten. Seuraavaksi alettiin tämän käytännön rinnalla perustaa kulkuoikeus- ja vedenjohtamisrasitteita. Tällöin tien tai valtaojan paikaksi tarvittava alue jäi asianomaiseen tilaan, mutta tietä tai valtaojaa tarvitsevat tilat saivat rasitteena alueeseen pysyvän käyttöoikeuden.Hallituksen esitys. Kun 1970-luvulla alettiin suunnitella maarekisterin ja tonttikirjan pitämistä atk-järjestelmän avulla, havaittiin, ettei maarekisterissä ole merkintöjä oikeudesta yhteisiin alueisiin kaikkien osakastilojen kohdalla. Paikkansapitävää atk-järjestelmää varten jokaisesta tilojen yhteisestä alueesta olisi tarvittu tieto sen pinta-alasta ja osakastiloista. Tietojen hankinta oli yhteisten teiden ja valtaojien suuren lukumäärän vuoksi käytännössä ylivoimaista toteuttaa. Sen sijaan yhteisiä soranottoalueita ja yhteisiä vesialueita oli huomattavasti vähemmän, joten niiden tietojen siirto atk-järjestelmään oli mahdollista. Teiden ja valtaojien osalta helpoimmaksi menettelyksi havaittiin lainsäädännön muuttaminen. Ojalailla tilojen yhteisiksi erotettujen teiden ja valtaojien alueet määrättiin lakkaamaan yhteisinä alueina. Samassa yhteydessä muutettiin muutakin lainsäädäntöä niin, että tällaisten yhteisten alueiden erottaminen maanmittaustoimituksissa kiellettiin. Ojalain mukaan lakannut yhteinen alue siirrettiin joko alueeseen rajoittuvaan kiinteistöön, kaupungin omistukseen (asemakaava-alueen katualueella ollut yhteinen alue) tai kunnan omistukseen (maalaiskunnan asemakaavan mukaiseen katualueeseen sisältynyt lakannut yhteinen alue).Ojalain 3 ja 11–13 §. Lakanneen yhteisen tien ja valtaojan osakastilat saivat korvauksetta pysyvän rasiteoikeuden alueeseen, jos niiden omistajat käyttivät lain voimaan tullessa aluetta sen alkuperäiseen tai siihen verrattavaan tarkoitukseen.Ojalain 4 §. Ojalaiksi kutsuttu lainsäädäntötoimi vähensi myös työmäärää sellaisissa maanmittaustoimituksissa, joissa kauan aikaisemmin perustettu tie tai valtaoja olisi saatava siirretyksi uuteen paikkaan tai lakkautetuksi. Tie- tai vedenjohtamisrasitteen siirto tai poistaminen oli maanjakoteknisesti selvästi yksinkertaisempaa. ==Lähteet== * Vesa Majamaa & Markku Markkula: Kiinteistönmuodostamislaki, Edita 2001, ISBN 951-37-3481-1. * Hallituksen esitys Eduskunnalle laiksi tilojen yhteisten teiden ja valtaojien sekä niihin verrattavien alueiden lakkaamisesta yhteisinä alueina sekä eräiksi siihen liittyviksi laeiksi, HE 10/1975 toiset valtiopäivät. ===Viitteet=== Luokka:Kiinteistöoikeus Luokka:Suomen laki
Lepinkäissieppo

Lepinkäissieppo (Megabyas flammulatus) on vangojen heimoon kuuluva varpuslintu. ==Levinneisyys== Lepinkäissieppoa tavataan laajalla alueella Afrikan länsi- ja keskiosissa. Se on luokiteltu elinvoimaiseksi. ==Lähteet== Luokka:Vangat
Crespo

Crespo on muun muassa seuraavien henkilöiden sukunimi: * Alberto Crespo (1920–1991), argentiinalainen F1-kuljettaja * Carmen Crespo (s. 1966), espanjalainen poliitikko ja europarlamentaarikko * Enrique Barón Crespo (s. 1944), espanjalainen poliitikko * Gonzalo Ramiro del Castillo Crespo (1936–2019), bolivialainen katolinen piispa * Hernán Crespo (s. 1975), argentiinalainen jalkapalloilija * José Ángel Crespo (s. 1987), espanjalainen jalkapalloilija * José Antonio Crespo (s. 1977), espanjalainen sulkapalloilija * José López y Crespo (1797–1875), espanjalainen katolinen piispa * Manuel Revollo Crespo (1925–2014), bolivialainen katolinen piispa.
Pernille Harder

Pernille Harder (s. 15. marraskuuta 1992) on tanskalainen jalkapalloilija, pelipaikaltaan hyökkääjä. Hän on pelannut Tanskan naisten maajoukkueessa kesäkuun 2022 loppuun mennessä 134 maaottelua ja tehnyt niissä 68 maalia. Syyskuussa 2020 Harder siirtyi Chelseaan naisten ennätyssiirtosummalla. Seuratasolla hän edustaa nykyisin Bayern Münchenia. == Seurajoukkueura == Uransa alussa Harder pelasi tanskalaisissa Team Viborgissa 2007–2010 ja IK Skovbakkenissa 2010–2012. Vuonna 2012 Harder siirtyi ruotsalaiseen Linköpings FC:hen, jossa hän voitti Ruotsin cupin kahdesti ja mestaruuden 2016. Harder oli mestaruuskaudella myös sarjan paras maalintekijä ja kauden jälkeen siirtyi saksalaiseen VfL Wolfsburgiin. Wolfsburgissa Harder oli Bundesliigan paras maalintekijä kahdesti ja seura voitti neljästi perätysten sekä mestaruuden että Saksan cupin. Wolfsburg eteni Harderin pelatessa myös kahdesti Mestarien liigan loppuotteluun, jotka se kuitenkin hävisi. Syksyllä 2020 Harder siirtyi Wolfsburgista Chelseaan naisten ennätyssiirtosummalla, jonka arvioidaan olleen noin 340 tuhatta euroa. Hän on voittanut Englannin liigamestaruuden ja FA Cupin kahdesti. == Maajoukkueura == Harder edusti Tanskaa alle 17-vuotiaiden MM-kisoissa 2008. Ensimmäisen naisten maaottelunsa hän pelasi lokakuussa 2009. Vuoden 2013 EM-kisoissa hän pelasi viisi ottelua. EM-kisoissa 2017 Harder toimi Tanskan kapteenina ja johti joukkueensa finaaliin. Hän teki turnauksen ainoan maalinsa finaalissa, jonka Tanska hävisi Alankomaille 4–2. == Saavutukset == Pernille Harder valittiin kauden 2017–2018 parhaaksi eurooppalaiseksi naispelaajaksi. Hänet valittiin Tanskan parhaaksi naispelaajaksi vuosina 2012, 2015, 2016, 2017, 2018 ja 2019. Damallsvenskan- vuosinaan Harder valittiin sarjan vuoden hyökkääjäksi ja vuoden pelaajaksi. == Yksityiselämä == Harder on parisuhteessa joukkuekaverinsa ruotsalaisen Magdalena Erikssonin kanssa. == Lähteet == * * * * * === Viitteet === == Aiheesta muualla == Luokka:Tanskalaiset jalkapalloilijat Luokka:Vuonna 1992 syntyneet Luokka:Elävät henkilöt
Katrine Veje

Katrine Veje (s. 19. kesäkuuta 1991) on tanskalainen jalkapalloilija, pelipaikaltaan keskikenttäpelaaja. Hän on pelannut Tanskan naisten maajoukkueessa kesäkuun 2022 loppuun mennessä 137 maaottelua ja tehnyt niissä yhdeksän maalia. Hän edusti Tanskaa alle 17-vuotiaiden MM-kisoissa 2008 sekä aikuisten EM-kisoissa vuosina 2009, 2013 ja 2017, joista vuoden 2017 kisoissa hän saavutti EM-hopeaa. Ensimmäisen naisten maaottelunsa hän pelasi heinäkuussa 2009. Veje on edustanut seuratasolla Vejle BK:ta vuoteen 2006, Odense BK:ta 2007–2011, ruotsalaista LdB Malmöä 2011–2013, Brøndby IF:ää 2014–2017, ranskalaista Montpellier HSC:tä 2017–2018 ja englantilaista Arsenalia vuosina 2019–2020. Kesäkuussa 2020 hän palasi FC Rosengårdiksi nimensä muuttaneeseen Malmön joukkueeseen. == Lähteet == * * * === Viitteet === Luokka:Tanskalaiset jalkapalloilijat Luokka:Vuonna 1991 syntyneet Luokka:Elävät henkilöt
Töysänjoki

Töysänjoki on pieni joki Alavudella. Se saa alkunsa Ponnenjärvestä Töysän kirkonkylässä ja laskee Lapuanjokeen. ==Kosket== Kosket ovat Töysänjoessa pieniä ja niitä on muutama. * Pennalankoski * Akonkoski * Tuurinkoski * Kallenkoski * Jylhänkoski * Särkikoski Luokka:Alavuden luonto Luokka:Töysä Luokka:Lapuanjoen vesistö Luokka:Suomen joet
O’Reilly

O’Reilly on muun muassa seuraavien henkilöiden sukunimi: * Bernard O’Reilly (1903–1975), australialainen kirjailija ja luonnontutkija. * Bill O’Reilly (s. 1949), yhdysvaltalainen toimittaja, juontaja, poliittinen kommentaattori ja kolumnisti * Emily O'Reilly (s. 1957), irlantilainen toimittaja, virkamies ja Euroopan oikeusasiamies * Genevieve O’Reilly (s. 1977), irlantilainen näyttelijä * Brian O’Reilly, Bry (s. 1989), irlantilainen laulaja ja lauluntekijä * Cal O’Reilly (s. 1986), kanadalainen jääkiekkoilija * Colm O’Reilly (s. 1935), irlantilainen katolinen piispa * Ryan O’Reilly (s. 1991), kanadalainen jääkiekkoilija * Terry O’Reilly (s. 1951), kanadalainen jääkiekkoilija * Tim O’Reilly, kirjojen kustantaja, yrittäjä. ==Muita merkityksiä== * O’Reilly Media, amerikkalainen kustantamo
Katrine Søndergaard Pedersen

Katrine Søndergaard Pedersen (s. 13. huhtikuuta 1977) on tanskalainen jalkapalloilija, pelipaikaltaan keskikenttäpelaaja. Hän on pelannut Tanskan naisten maajoukkueessa heinäkuun 2013 loppuun mennessä 210 maaottelua ja tehnyt niissä yhdeksän maalia. Hän on eniten maaotteluita pelannut tanskalainen naisjalkapalloilija. Hän kuului Tanskan joukkueeseen vuosien 1995, 1999 ja 2007 MM-kisoissa sekä useissa EM-kisoissa. Ensimmäisen maaottelunsa hän pelasi syyskuussa 1994. Pedersen on edustanut seuratasolla norjalaista Stabækia vuodesta 2009. Aiemmin hän on pelannut Stensballe IK:ssa vuoteen 1993, aarhusilaisseura HEI:ssä 1994–2002, IK Skovbakkenissa 2002, englantilaisessa Fulhamissa 2002–2003, norjalaisessa Fløyassa 2003–2005, ruotsalaisessa Djurgården/Älvsjössä 2006 ja norjalaisessa Asker Skiklubissa 2007–2008. Katrine Pedersen valittiin Tanskan parhaaksi naispelaajaksi vuosina 2007 ja 2013. == Lähteet == * * * * * === Viitteet === Luokka:Tanskalaiset jalkapalloilijat Luokka:Vuonna 1977 syntyneet Luokka:Elävät henkilöt
Vangasieppo

Vangasieppo (Bias musicus) on vangojen heimoon kuuluva varpuslintu. ==Levinneisyys== Vangasieppoa tavataan laajalla alueella Länsi-Afrikasta Afrikan kaakkoisosiin. Se on luokiteltu elinvoimaiseksi. ==Lähteet== Luokka:Vangat
Angels (Robbie Williamsin kappale)

Angels on kappale, jonka on alun perin sanoittanut irlantilainen lauluntekijä Ray Heffernan. Robbie Williams julkaisi sen singlenä joulukuussa 1997. Siitä tuli laulajan parhaiten myynyt single ja sitä on äänestetty parhaaksi kappaleeksi 25 vuodelta BRIT Awards-gaalassa. "Angelsin" ovat ottaneet ohjelmistoonsa monet muutkin artistit, kuten Jessica Simpson, Beverley Knight, meksikolaiset Yuridia sekä Marco Moré espanjaksi (nimellä "Àngel"), Patrizio Buanne italiaksi (nimellä "Un Angelo"), All Angels, laulaja Declan Galbraith kuten myös Verena von Strengen viimeisin kokoonpano, Moon Dust, sekä American Idolin seitsemännen kauden voittaja David Archuleta. Vuonna 2009 Williams esitti "Angelsin" Olly Mursin kanssa The X Factorin kuudennen tuotantokauden finaalissa. ==Lähteet== Luokka:Robbie Williamsin kappaleet Luokka:Vuoden 1997 kappaleet
Kirjosieppovanga

Kirjosieppovanga (Pseudobias wardi) eli aikaisemmalta nimeltään madagaskarinsieppo on afrikansieppojen heimoon kuuluva varpuslintu. ==Levinneisyys== Kirjosieppovangaa tavataan kotoperäisenä Madagaskarissa. Sen on kuvattu olevan laikuttaisesti levittäytynyt eikä se esiinny kovin tiheästi, mutta lajin ei uskota olevan niin harvinainen, että laji olisi vaarantunut. Lisäksi sen levinneisyysalue on laaja eikä sen kannankehityksen uskota olevan nopeassa laskussa, joten se on luokiteltu elinvoimaiseksi. ==Elinympäristö== Kirjosieppovanga elää metsissä ja sitä tavataan merenpinnan tasosta 1 500 metrin korkeuteen asti. ==Lähteet== Luokka:Vangat
Line Røddik

Line Røddik Hansen (s. 31. tammikuuta 1988) on tanskalainen jalkapalloilija, pelipaikaltaan puolustaja. Hän on pelannut Tanskan naisten maajoukkueessa 132 maaottelua ja tehnyt niissä 13 maalia. Hän kuului Tanskan joukkueeseen vuoden 2007 MM-kisoissa mutta ei pelannut yhtään ottelua. Vuoden 2009 EM-kisoissa hän pelasi kolme ja vuoden 2013 EM-kisoissa viisi ottelua. Vuoden 2017 EM-kisoissa hän saavutti hopeaa. Ensimmäisen maaottelunsa hän pelasi helmikuussa 2006 ja viimeisimmän syyskuussa 2017. Røddik on edustanut seuratasolla BSF:ää vuoteen 2007, Brøndby IF:ää vuosina 2007–2009, ruotsalaista Tyresö FF:ää vuodesta 2010 seuran konkurssivuoteen 2014, ruotsalaista FC Rosengårdia vuosina 2014–2015, ranskalaista Olympique Lyonia vuonna 2016, espanjalaista FC Barcelonaa vuosina 2016–2017, alankomaalaista Ajaxia vuosina 2018–2019 ja FC Nordsjællandia vuodesta 2019. Line Røddik valittiin Tanskan parhaaksi naispelaajaksi vuonna 2010. == Lähteet == * * * * * === Viitteet === Luokka:Tanskalaiset jalkapalloilijat Luokka:Vuonna 1988 syntyneet Luokka:Elävät henkilöt
Let Me Entertain You

Let Me Entertain You on Robbie Williamsin single, joka julkaistiin viidentenä ja viimeisenä singlenä hänen debyyttialbumiltaan, Life thru a Lensiltä. Kappaleen sanoittivat Williams ja Guy Chambers. Sillä ei ole minkäänlaisia yhteyksiä Queenin tai Shakespears Sisterin samannimisiin kappaleisiin. Maaliskuussa 1998 kappaleesta tuli Top 3-hitti Isossa-Britanniassa, yllettyään kolmannelle sijalle. Kappaleesta tuli Williamsin konsertinaloittaja hänen uransa monille esiintymisille. Kappaleesta tuli hitti Isossa-Britanniassa pysytellen singlelistan kymmenen parhaan joukossa kuukauden ajan, sekä saavuttaen hopeaa yli 200 000 kappaleen myynnillä. ==Lähteet== Luokka:Robbie Williamsin kappaleet Luokka:Vuoden 1998 kappaleet
Christina Ørntoft

thumb|250px|Christina Ørntoft Christina Ørntoft (s. 2. heinäkuuta 1985) on tanskalainen jalkapalloilija, pelipaikaltaan puolustaja. Hän on pelannut Tanskan naisten maajoukkueessa heinäkuun 2013 loppuun mennessä 64 maaottelua ja tehnyt niissä yhden maalin. Hän kuului Tanskan joukkueeseen vuoden 2007 MM- kisoissa ja vuoden 2013 EM-kisoissa. Ensimmäisen maaottelunsa hän pelasi huhtikuussa 2005. Ørntoft on edustanut seuratasolla Brøndby IF:ää vuodesta 2013. Samassa seurassa hän pelasi aiemmin vuonna 2008. Vuoteen 2008 saakka Ørntoft pelasi BSF:ssä ja vuodet 2008–2012 ruotsalaisessa LdB Malmössä. == Lähteet == * * * * Luokka:Tanskalaiset jalkapalloilijat Luokka:Vuonna 1985 syntyneet Luokka:Elävät henkilöt
Mia Brogaard

Mia Brogaard (s. 15. lokakuuta 1981) on tanskalainen jalkapalloilija, pelipaikaltaan puolustaja. Hän on pelannut Tanskan naisten maajoukkueessa heinäkuun 2013 loppuun mennessä 73 maaottelua ja tehnyt niissä viisi maalia. Hän kuului Tanskan joukkueeseen vuoden 2007 MM-kisoissa sekä vuosien 2005, 2009 ja 2013 EM-kisoissa. Vuoden 2013 kisojen alkulohkossa hän teki kaksi maalia. Ensimmäisen maaottelunsa hän pelasi elokuussa 2002. Brogaard on edustanut seuratasolla Brøndby IF:ää vuodesta 1999. Vuoteen 1998 saakka hän pelasi Hvidovre IF:ssä. Mia Brogaard valittiin Tanskan parhaaksi naispelaajaksi vuonna 2009. == Lähteet == * * * * === Viitteet === Luokka:Tanskalaiset jalkapalloilijat Luokka:Vuonna 1981 syntyneet Luokka:Elävät henkilöt
Janni Arnth

Janni Arnth Jensen (s. 15. lokakuuta 1986) on tanskalainen jalkapalloilija, pelipaikaltaan puolustaja. Hän on pelannut Tanskan naisten maajoukkueessa kesäkuun 2020 loppuun mennessä 93 maaottelua ja tehnyt niissä kaksi maalia. Hän kuului Tanskan joukkueeseen vuoden 2013 EM-kilpailuissa ja saavutti hopeaa vuoden 2017 EM-kilpailuissa. Ensimmäisen maaottelunsa hän pelasi tammikuussa 2010. Viimeksi hän on pelannut maajoukkueessa toukokuussa 2019. Arnth on edustanut seuratasolla Varde IF:ää vuoteen 2007, Fortuna Hjørringiä vuosina 2007–2014, ruotsalaista Linköpings FC:tä 2014–2018, englantilaista Arsenalia alkuvuoden 2019 ja italialaista Fiorentinaa elokuusta 2019. == Lähteet == * * === Viitteet === Luokka:Tanskalaiset jalkapalloilijat Luokka:Vuonna 1986 syntyneet Luokka:Elävät henkilöt
Move Your Body

Move Your Body on italialaisyhtye Eiffel 65:n vuonna 1999 julkaistu single. Se julkaistiin toisena singlenä heidän Europop-albumilta Euroopassa 30. marraskuuta 1999 ja Pohjois-Amerikassa helmikuussa 2000. Kappale saavutti valtavan menestyksen monissa maissa, saavuttaen listan ensimmäisen sijan Itävallassa, Tanskassa, Ranskassa, Italiassa ja Espanjassa. Kappale pääsi kymmenen parhaan joukkoon esimerkiksi Uudessa-Seelannissa, Suomessa ja Ruotsissa. ==Lähteet== Luokka:Vuoden 1999 kappaleet Luokka:Eiffel 65:n kappaleet
Pietarin pediatrinen lääketieteellinen valtionyliopisto

Pietarin pediatrinen lääketieteellinen valtionyliopisto () on pediatriaan (lastentautioppi) suuntautunut Pietarissa toimiva julkinen lääketieteellinen yliopisto. Pietarin pediatrisessa lääketieteellisessä yliopistossa toimii viisi tiedekuntaa. Pietarissa lääketieteelistä yliopistokoulutusta antavat tämän lisäksi muun muassa Pietarin lääketieteellinen valtionyliopisto, Luoteinen lääketieteellinen valtionyliopisto ja S.M Kirovin sotilaslääketieteellinen akatemia sekä Pietarin valtionyliopiston Lääketieteellinen tiedekunta Sankt-Petersburgski gosudarstvennyi universitetet, Meditsinski fakultet, viitattu 5.7.2013, . ==Lähteet== ==Aiheesta muualla== * Ranking web of Universities: Saint Petersburg State Pediatric Medical Academy (webometrics.info) * Lutššije meditsinskije vuzy Rossii (2/2013) (akademica.ru) * SPbGPMA (yhteenveto) (spb.academica.ru) * Ria Novosti: Katšestvo prijema v gozudarstvennyje vuzy RF po profilju - 2012. (Valitsemalla kohdan Meditsinskije Vuzy, saa lääketieteellisten korkeakoulujen rankkauksen sisäänpäässeiden JeGE:n (Jednyi gosudarstvennyi ekzamen, ЕГЭ) mukaan, huom. Tässä ei yleisyliopistojen lääketieteellisiä tiedekuntia) (ria.ru) Luokka:Pietarin yliopistot ja korkeakoulut Luokka:Lääketieteelliset yliopistot ja korkeakoulut
Dunia Susi

thumb|250px|Dunia Susi Dunia Susi (s. 10. elokuuta 1987) on englantilainen jalkapalloilija, pelipaikaltaan puolustaja. Hän on pelannut Englannin maajoukkueessa 21 maaottelua. Susi esiintyi ensimmäisen kerran Englannin maajoukkueessa heinäkuussa 2009. Hän kuului Englannin joukkueeseen vuoden 2011 MM-kisoissa, vuoden 2012 olympialaisissa ja vuoden 2013 EM-kisoissa mutta ei pelannut turnauksissa yhtään otteluahttp://www.fifa.com/tournaments/archive/womensworldcup/germany2011/matches/round=255995/match=300144433/report.html http://www.fifa.com/womensolympic/matches/round=256041/match=300197645/report.html http://www.uefa.com/womenseuro/season=2013/matches/round=2000175/match=2010717/index.htmlhttp://www.uefa.com/womenseuro/season=2013/matches/round=2000175/match=2010723/index.htmlhttp://www.uefa.com/womenseuro/season=2013/matches/round=2000175/match=2010728/index.html. Susi edustaa kotimaassaan Chelseaa.http://www.shekicks.net/flog/blogs/post/621 == Lähteet == * === Viitteet === Luokka:Englantilaiset jalkapalloilijat Luokka:Vuonna 1987 syntyneet Luokka:Elävät henkilöt
Yngve Lagerblad

Yngve Lagerblad (4. maaliskuuta 1889 Hamina – 4. kesäkuuta 1978) oli suomalainen arkkitehti. Hän valmistui ylioppilaaksi 1908 ja myöhemmin arkkitehdiksi 1913 Teknillisestä korkeakoulusta.Arkkitehtuurimuseo. Yngve Lagerblad. http://www.mfa.fi/arkkitehtiesittely?apid=3827 Valmistumisen jälkeen Lagerblad työskenteli Jarl Eklundin ja Eliel Saarisen arkkitehtitoimistossa, mutta myös Frosteruksen toimistossa. Helsingin kaupungin rakennustoimiston talonrakennusjaostossa Lagerblad työskenteli vuodesta 1924.. ==Toteutettuja töitä== *Oy Stenbergin liikerakennus, Siltasaarenkatu 1 *Asuinrakennus Mechelininkatu 10. *Malmin sähkölaitoksen rakennukset sekä *Sisustuksia: Varubodenin ja C.A. Gustavsonin myymälät, C.A.G:n kahvilasisustukset (Bulevardi 1) == Lähteet == == Aiheesta muualla == *Arkkitehtuurimuseo: Yngve Lagerblad Luokka:Suomalaiset arkkitehdit Luokka:Vuonna 1889 syntyneet Luokka:Vuonna 1978 kuolleet
Tansaniantöpösieppo

Tansaniantöpösieppo (Batis mixta) on afrikansieppojen heimoon kuuluva varpuslintu. ==Levinneisyys== Tansaniantöpösieppoa tavataan Keniassa, Mosambikissa ja Tansaniassa. Sen on kuvattu olevan yleinen ja sen kannankehitys on vakaa. Laji on luokiteltu elinvoimaiseksi. ==Lähteet== Luokka:Afrikansiepot
Ruwenzorintöpösieppo

Ruwenzorintöpösieppo (Batis diops) on afrikansieppojen heimoon kuuluva varpuslintu. ==Levinneisyys== Ruwenzorintöpösieppoa tavataan Burundissa, Kongon demokraattisessa tasavallassa, Ruandassa ja Ugandassa. Lajin on kuvattu olevan paikallisesti melko yleinen ja sen kannankehitys on vakaa. Se on luokiteltu elinvoimaiseksi. ==Lähteet== Luokka:Afrikansiepot
Kirjotöpösieppo

Kirjotöpösieppo (Batis capensis) on afrikansieppojen heimoon kuuluva varpuslintu. ==Levinneisyys== Kirjotöpösieppoa tavataan Afrikan eteläosissa. Sen on kuvattu olevan yleinen ja sen kannankehitys on vakaa. Laji on luokiteltu elinvoimaiseksi. ==Lähteet== Luokka:Afrikansiepot
Zulutöpösieppo

Zulutöpösieppo (Batis fratrum) on afrikansieppojen heimoon kuuluva varpuslintu. ==Levinneisyys== Zulutöpösieppoa tavataan Malawissa, Mosambikissa, Etelä-Afrikassa ja Zimbabwessa. Se on luokiteltu elinvoimaiseksi. ==Lähteet== Luokka:Afrikansiepot
Li Englund

Lyyli Inkeri (Li) Englund (o.s. Uotila; 1. elokuuta 1908 Punkalaidun – 30. toukokuuta 1993 HelsinkiKuolinilmoitus. Helsingin Sanomat 3.6.1993, s. 6. (Maksullinen linkki.)) oli suomalainen tekstiili- ja pukusuunnittelija, joka suunnitteli paljon Artekille.Facta 2001, osa 3, p. 234. WSOY 1981. Englundin painokankaat olivat hyvin graafisia, joko kukkakuvioisia tai klassisen suoraviivaisia. Hän suunnitteli myös puvustuksia teattereille. Englundin puoliso oli arkkitehti Kaj Englund vuodesta 1935.Kuka kukin on 1954, s. 118. Runeberg.org. == Lähteet == ==Aiheesta muualla== *Muotoilija korostaa omaleimaista ajattelua. Yle Elävä arkisto. Esittelee Li Englundin. Luokka:Suomalaiset tekstiilitaiteilijat Luokka:Pukusuunnittelijat Luokka:Vuonna 1908 syntyneet Luokka:Vuonna 1993 kuolleet
Akasiatöpösieppo

Akasiatöpösieppo (Batis molitor) eli aikaisemmalta nimeltään akaasiatöpösieppo on afrikansieppojen heimoon kuuluva varpuslintu. ==Levinneisyys== Akasiatöpösieppoa tavataan Afrikan etelä ja itäosissa. Se on luokiteltu elinvoimaiseksi. ==Lähteet== Luokka:Afrikansiepot
Metsätöpösieppo

Metsätöpösieppo (Batis soror) on afrikansieppojen heimoon kuuluva varpuslintu. ==Levinneisyys== Metsätöpösieppoa tavataan Keniassa, Malawissa, Mosambikissa, Tansaniassa ja Zimbabwessa. Laji on luokiteltu elinvoimaiseksi. ==Lähteet== Luokka:Afrikansiepot
Tamariskitöpösieppo

Tamariskitöpösieppo (Batis pririt) on afrikansieppojen heimoon kuuluva varpuslintu. ==Levinneisyys== Tamariskitöpösieppoa tavataan Namibiassa, Etelä- Afrikassa ja Botswanassa. Lajin on kuvattu olevan paikallisesti yleinen ja sen kannankehitys on vakaa. Se on luokiteltu elinvoimaiseksi. ==Lähteet== Luokka:Afrikansiepot
Senegalintöpösieppo

Senegalintöpösieppo (Batis senegalensis) on afrikansieppojen heimoon kuuluva varpuslintu. ==Levinneisyys== Senegalintöpösieppoa tavataan laajalla alueella Afrikan länsiosissa. Sen on kuvattu olevan yleisesti ottaen yleinen, joskin Nigeriassa sitä on kuvattu harvinaiseksi. Laji on luokiteltu elinvoimaiseksi. ==Lähteet== Luokka:Afrikansiepot
Pensastöpösieppo

Pensastöpösieppo (Batis orientalis) on afrikansieppojen heimoon kuuluva varpuslintu. ==Levinneisyys== Pensastöpösieppoa tavataan Afrikan keski- ja itäosissa. Lajin uskotaan olevan melko yleinen, mutta sitä ei tunneta kovin hyvin. Se on luokiteltu elinvoimaiseksi. ==Lähteet== Luokka:Afrikansiepot
Veikko Ennola

Veikko Ennola (4. elokuuta 1932 Turku – 28. tammikuuta 2013 Turku) oli suomalainen matemaatikko. Hän oli Turun yliopiston matematiikan professori vuosina 1965–1995. Ennola tutki etenkin lukuteoriaa.Facta2001, WSOY 1981, 4. osa, palsta 241 Hän jatkoi tutkimustyössään Turun yliopistossa vaikuttaneiden Kalle Väisälän ja Kustaa Inkerin lukuteoreettista tutkimusperinnettä. Ennola kutsuttiin Suomalaisen Tiedeakatemian jäseneksi vuonna 1973. == Lähteet == ==Aiheesta muualla== * * Veikko Ennolan kirjoituksia Turun yliopiston sivulla Luokka:Suomalaiset matemaatikot Luokka:Suomalaiset professorit Luokka:Turun yliopiston matemaattis-luonnontieteellisen tiedekunnan professorit Luokka:Vuonna 1932 syntyneet Luokka:Vuonna 2013 kuolleet
VH1 Storytellers (Alicia Keysin albumi)

VH1 Storytellers on Alicia Keysin konserttitaltointi, joka julkaistiin CD:nä ja DVD:nä 20. kesäkuuta 2013. == Kappaleet == ==Julkaisuhistoria== Maa Päivämäärä Levy-yhtiö(t) Formaatti http://www.sonymusic.fi/2013/06/14/sony- music-uutuudet-14-6-2013/ 20\. kesäkuuta 2013 Sony Music Entertainment Finland CD 20\. kesäkuuta 2013 Sony Music Entertainment Finland CD/DVD 20\. kesäkuuta 2013 Sony Music Entertainment Finland Blue Ray == Lähteet == Luokka:Vuoden 2013 konserttitallenteet Luokka:Alicia Keysin albumit Luokka:Konserttielokuvat
Yhtenäinen valtiollinen koe

Yhtenäinen valtiollinen koe eli JeGE () on Venäjällä järjestettävä, vuodesta 2009 lähtien valtakunnallisesti yhtenäinen toisen asteen koulujen päättökoe. Se vastaa lähinnä Suomen ylioppilastutkintoa. Kokeen tuloksia käytetään laajalti myös pääsykokeen tavoin korkeakoulujen opiskelupaikkojen valinnassa. Päättökokeessa on kaksi pakollista ainetta: matematiikka ja venäjän kieli. Näiden lisäksi on yhdeksän valinnaisainetta. Kukin koe kestää ajallisesti 3-4 tuntia. Valinnaisaineita ovat: biologia, fysiikka, historia, informatiikka ja informaatio- ja viestintäteknologiat, kemia, maantiede, Venäjän kirjallisuus, vieras kieli (englanti, ranska, saksa tai espanja) ja yhteiskuntatiede. Korkeakoulut tyypillisesti edellyttävät pääsyvaatimuksissaan opiskelijoiltaan tarpeellisten valinnaisaineiden suoritusta. Esimerkiksi lääketieteen opiskelijaksi pyrkiviltä edellytetään pakollisten aineiden ohella ainakin biologian ja kemian valinnaisaineiden suoritusta. Yhtenäisen valtiollisen kokeen kussakin aineessa maksimipistemäärä on 100. Hyväksytyn suorituksen minimipisteet ja arvosanojen pisterajat määrätään kullekin aineelle vuosittain. Arvosanat kirjataan todistukseen arvosteluasteikkoa 1-5 käyttäen, jossa 5 on kiitettävä. ==Lähteet== ==Aiheesta muualla== *JeGE-sivusto (ege.ru) *Jednyi Gosudarstvennyi Ekzamen (edu.ru) *JeGE aikataulut 2013 (Расписание проведения единого государственного экзамена в 2013 году) (edu.ru) *JeGE po matematike...(06/2013) (polit.ru) *Pisteet vs. arvosanat 2009 (examen.ru) * Ria Novosti: Katšestvo prijema v gozudarstvennyje vuzy RF po profilju - 2012. (Venäjän keskeisimpien korkeakoulujen rankkaus yleisen valtiollisen kokeen (JeGE) pisteiden mukaan, sisäänpäässeiden opiskelijoiden lukumäärä ja maksavien opiskelijoiden osuus vuoden 2012 valinnoissa oppilaitoksittain.) (ria.ru) Luokka:Venäjän koulutus Luokka:Ylioppilastutkinto
Ravintoterapia

Ravintoterapia tarkoittaa ruokavalion käyttöä potilaan hoidossa. Nimitystä "ravintoterapia" käytetään kuitenkin usein tarkoittamaan epätieteellisiä hoitoja. Funktionaalisen lääketieteen "ravintoterapia" ei ole osa ravitsemustiedettä vaan "funktionaalista lääketiedettä", eikä sen hyötyjä ole pystytty osoittamaan tutkimuksissa. Sen sijaan ravitsemustieteellisen ravintoterapian hyödyistä on paljon tieteellistä tietoa muun muassa satojentuhansien ihmisten seurantaan perustuvista väestötutkimuksista sekä eläinmallitutkimuksista.Ravitsemustiede perustuu vankkaan tieteelliseen tietoon, HS 25.4.2013, Mi­kael Fo­gel­holm, Mar­ja Mu­ta­nen, ra­vit­se­mus­fy­sio­lo­gian pro­fes­so­re­ja, Hel­sin­gin yli­opis­to. ==Lähteet== Luokka:Ravitsemustiede
Rannikkotöpösieppo

Rannikkotöpösieppo (Batis minor) eli aiemmalta nimeltään hupputöpösieppo on afrikansieppojen heimoon kuuluva varpuslintu. ==Levinneisyys== Rannikkotöpösieppoa tavataan Keniassa, Somaliassa ja Tansaniassa. Lajin on raportoitu olevan yleinen. Se on luokiteltu elinvoimaiseksi. ==Lähteet== Luokka:Afrikansiepot
Pikkutöpösieppo

Pikkutöpösieppo (Batis perkeo) on afrikansieppojen heimoon kuuluva varpuslintu. ==Levinneisyys== Pikkutöpösieppoa tavataan Etiopiassa, Keniassa, Somaliassa, Etelä-Sudanissa, Sudanissa, Tansaniassa ja Ugandassa. Lajin kuvattu olevan yleinen tai paikallisesti yleinen ja sen kannankehitys on vakaa. Se on luokiteltu elinvoimaiseksi. ==Lähteet== Luokka:Afrikansiepot
Erich

Erich on saksalaisperäinen nimi. Nimen muita muotoja ovat Erik ja Eerik. Nimen kantajia: ==Sukunimenä== *Mikko Erich (1888–1948), suomalainen asianajaja, kansanedustaja (sdp) *Rafael Erich (1879–1946), suomalainen oikeustieteilijä, diplomaatti ja kansanedustaja (kok.), Suomen pääministeri 1920–1921 ==Etunimenä== * Erich Fromm (1900–1980), saksalais-amerikkalainen psykoanalyytikko * Erich Gruenberg (1924–2020), brittiläinen viulisti * Erich Honecker (1912–1994), saksalainen poliitikko * Erich Kleiber (1890–1956), itävaltalainen kapellimestari * Erich Schriever (1924–2020), sveitsiläinen soutaja ja olympiamitalisti * Erich von Stroheim (1885–1957), itävaltalainen elokuvaohjaaja Luokka:Etunimet
Gösta Eriksson

Gösta Artur Eriksson (1922–2009ÅA:n arkisto) oli suomalainen maantieteilijä ja Åbo akademin Handelshögskolanin talousmaantieteen professori vuodesta 1967. Hän tutki esimerkiksi kaivostyön ja rauta- ja terästeollisuuden ongelmia.Facta2001, WSOY 1981, 4. osa, palsta 292 == Lähteet == Luokka:Suomalaiset maantieteilijät Luokka:Åbo Akademin professorit Luokka:Vuonna 1922 syntyneet Luokka:Vuonna 2009 kuolleet Luokka:Suomalaiset professorit
Mark Carney

Mark Carney (s. 16. maaliskuuta 1965) on Englannin pankin pääjohtaja heinäkuusta 2013 alkaen. Maineikkaaksi Carney tuli Kanadan keskuspankin johtajana 2008 - 2013, kun hän ohjasi maansa lähes vahingoittumattomana läpi globaalin talouskriisin.Britannian keskuspankki jatkaa elvytystä, Helsingin Sanomat 5.7.2013 / Reuters. Heti siirryttyään Englannin pankin pääjohtajaksi Carney ilmoitti jatkavansa rahapoliittista elvytystä, mikä nosti pörssikursseja. ==Finanssikriisi== Carneyn toiminnan Kanadan pankin pääjohtajana kerrotaan lievittäneen ratkaisevasti vuosien 2007-2009 finanssikriisin vaikutuksia Kanadaan."Carney Shows How Canada Controls Risk So Central Banks Can Too". Bloomberg. November 20, 2009. Retrieved February 11, 2011."Mark Carney: Interesting times". CBC News. January 31, 2011. Retrieved February 11, 2011. Dramaattisin tapahtuma oli hänen päätöksensä pudottaa yliyönkorkoa 0,5 % maaliskuussa 2008 oltuaan vain kuukauden virassa. Kun EKP nosti korkoa heinäkuussa 2008, Carney pelkäsi lainakriisin voivan levitä globaalisti. Kun Carneyn rahapolitiikka laski korot efektiivisesti nollaan, hän otti huhtikuussa 2009 käyttöön epätavanomaiset keinot ilmoittamalla pitävänsä rahapolitiikan löysänä ainakin vuoden eteenpäin vahvistaakseen kysyntää ja markkinoiden luottamusta. Tuotanto ja työllisyys alkoivat kasvaa vuoden 2009 puolivälistä alkaen osittain rahaelvytyksen ansiosta."Mark Carney: Finance’s new statesman". Euromoney. October 2012. Kanadan talous pärjäsi parhaiten G7-maista ja Kanada oli ensimmäinen G7-valtio, jonka BKT ja työllisyys nousivat kriisiä edeltävälle tasolle. Keskuspankin päätös lisätä likviditeettiä huomattavasti"Bank of Canada Liquidity Actions in Response to the Financial Market Turmoil". Bank of Canada Review. Autumn 2009. ja sen epätavanomainen ilmoitus"Bank of Canada lowers overnight rate target by 1/4 percentage point to 1/4 per cent..." (press release). Bank of Canada. April 21, 2009. näyttävät vaikuttaneen keskeisesti Kanadan selviämiseen kriisistä. Carney on saanut huomattavasti kunniaa toiminnastaan kriisin aikana. Financial Times nimesi hänet "Fifty who will frame the way forward" -joukkoon,"Fifty who will frame a way forward". Financial Times. March 10, 2009. Retrieved February 11, 2011. ja Time-lehti "2010 Time 100" -luetteloon."The 2010 TIME 100". Time. April 29, 2010. Retrieved February 11, 2011. Reader's Digest -lehti antoi hänelle tittelin "päätoimittajan valinta kaikkein luotetuimmaksi kanadalaiseksi"."One-on-One with Mark Carney". Reader's Digest. May 2011. Retrieved May 10, 2011. Lokakuussa 2012 Euromoney-lehti nimesi Carneyn "Vuoden keskuspankkijohtajaksi". Pian Britannia valitsi hänet Englannin pankin pääjohtajaksi. ==Lähteet== Luokka:Pankinjohtajat Luokka:Vuonna 1965 syntyneet Luokka:Elävät henkilöt
Novouralsk

thumb|230px|left|Kirkko Novouralskissa Novouralsk () on suljettu kaupunki (ZATO) Venäjän Sverdlovskin alueella Jekaterinburgin luoteispuolella Uralvuoriston itälaidalla. Vuonna 2010 siellä oli 85 522 asukasta. ==Lähteet== ==Aiheesta muualla== Luokka:Sverdlovskin alueen kaupungit
Paul von Hintze

Paul von Hintze (13. helmikuuta 1864 Schwedt, Preussi – 19. elokuuta 1941 Merano, Italia)Paul von Hintze Schwedtin kaupunki. Viitattu 21.1.2017. oli saksalainen kontra-amiraali ja diplomaatti, joka toimi Saksan keisarikunnan ulkoministerinä ensimmäisen maailmansodan loppuvaiheessa heinäkuusta lokakuuhun 1918. Hintzen isä oli tupakkatehtailija Schwedtin kaupungissa. Hintze palveli Saksan keisarikunnan laivastossa vuosina 1882–1911 yleten kommodoriksi (kapitän zur see) ja myöhemmin kontra-amiraaliksi asti. Hän toimi vuodesta 1903 Saksan sotilasattaseana Skandinavian maissa ja vuodesta 1908 sotilasedustajana Pietarin suurlähetystössä. Samana vuonna hänet aateloitiin. Siirryttyään diplomaattiuralle Hintze toimi Saksan edustajana Meksikossa 1911–1914, Kiinassa 1914–1917 ja Norjassa 1917–1918.Nordisk familjebok, täydennysosa (1924), s. 408 Runeberg.org. Viitattu 5.7.2013. Hintze nimitettiin ulkoministeriksi Richard von Kühlmannin erottua 9. heinäkuuta 1918. Nimitys oli yllätys, koska Hintzellä ei ollut lainkaan poliittista taustaa. Hän painosti keisari Vilhelm II:ta nimittämään liberaalimman hallituksen maan sisäisen tyytymättömyyden hillitsemiseksi.Paul von Hintze Firstworldwar.com. Viitattu 5.7.2013. Hintze myös vastusti ajatusta kukistaa syksyllä 1918 horjuvalta vaikuttanut Venäjän neuvostovalta, sillä hänen mielestään bolševikkien vallassapysyminen oli toistaiseksi Saksalle edullisempaa. Max von Badenin tultua valtakunnankansleriksi 3. lokakuuta Hintze jätti ulkoministerin tehtävät ja siirtyi kanslerin edustajaksi Span päämajaan. Uudeksi ulkoministeriksi tuli Wilhelm Solf. Hintze johti 9. marraskuuta viimeisiä valtakunnankanslian kanssa käytyjä neuvotteluja keisarin kruunustaluopumisesta. Hintze suositteli Vilhelm II:lle viimeiseen asti eroamisen välttämistä. Weimarin tasavallan alkuaikoina Hintze oli oikeistoliberaalin Saksan kansanpuolueen (DVP) paikallisjohtajana Sleesiassa. Vuodesta 1924 hän oli ulkosaksalaisten parissa toimineen Verein für das Deutschtum im Ausland (VDA) -järjestön johdossa. ==Lähteet== Luokka:Saksan keisarikunnan laivaston amiraalit Luokka:Saksan ulkoministerit Luokka:Saksalaiset diplomaatit Luokka:Vuonna 1864 syntyneet Luokka:Vuonna 1941 kuolleet
Polevskoi

Polevskoi () on kaupunki Venäjän Sverdlovskin alueen eteläosassa ja Uralvuoriston itälaidalla, Jekaterinburgista etelälounaaseen. Vuonna 2010 siellä oli 64 220 asukasta. ==Lähteet== ==Aiheesta muualla== Luokka:Sverdlovskin alueen kaupungit
Tapio Harittu

Tapio Johannes Harittu (s. 20. syyskuuta 1945) on suomalainen jalkapalloilija ja jalkapallovalmentaja. Hän voitti pelaajana Turun Palloseurassa Suomen mestaruuden kolmesti. Hän toimi TPS:n päävalmentajana vuosina 1978–1980. == Lähteet == Luokka:Suomalaiset jalkapalloilijat Luokka:Suomalaiset jalkapallovalmentajat Luokka:Vuonna 1945 syntyneet Luokka:Elävät henkilöt
Selänne (elokuva)

Selänne (markkinoinnissa myös Sel8nne jääkiekkoilijan pelinumeron mukaan) on suomalainen JP Siilin ohjaama dokumenttielokuva, joka käsittelee suomalaisen jääkiekkoilija Teemu Selänteen elämäkertaa hänen lapsuusvuosistaan jääkiekkoliiga NHL:n ammattilaiseksi kauden 2012–2013 loppuun asti. Elokuva sai ensi-iltansa elokuvateattereissa 27. syyskuuta 2013. Dokumentilla oli avausviikonloppuna 22 560 katsojaa, mikä rikkoi Michael Mooren ohjaaman Fahrenheit 9/11-dokumentin 8 249 katsojan avausennätyksen. Elokuvasta tuli samalla kaikkien aikojen eniten katsojia teattereihin avausviikonloppunaan vetänyt suomalainen dokumenttielokuva, kun se rikkoi Vesa-Matti Loirista kertovan Vesku-elokuvan 6 271 katsojan ennätyksen. Se on vuoteen 2016 mennessä katsojien kokonaismäärässä Suomen toiseksi katsotuin dokumenttielokuva. == Vastaanotto == Episodi Jani Svensk MTV.fi Outi Heiskanen Turun Sanomat Kari Salminen == Lähteet == Luokka:Suomalaiset dokumenttielokuvat Luokka:JP Siilin ohjaamat elokuvat Luokka:Vuoden 2013 dokumenttielokuvat Luokka:Vuoden 2013 suomalaiset elokuvat Luokka:Jääkiekkoelokuvat Luokka:Suomalaiset urheiluelokuvat
Ulrich von Brockdorff-Rantzau

Ulrich von Brockdorff-Rantzau (29. toukokuuta 1869 Schleswig – 8. syyskuuta 1928 Berliini)Ulrich, count von Brockdorff-Rantzau Encyclopædia Britannica Online Academic Edition. Viitattu 5.7.2013. oli saksalainen kreivi ja diplomaatti, joka toimi Saksan ulkoministerinä ensimmäisen maailmansodan jälkeen vuosina 1918–1919 sekä Saksan suurlähettiläänä Neuvostoliitossa vuosina 1922–1928. Brockdorff-Rantzau toimi upseerina vuoteen 1894, jolloin hän siirtyi diplomaatiksi. Hän oli vuosina 1909–1912 Saksan pääkonsulina Budapestissa ja vuosina 1912–1918 suurlähettiläänä Kööpenhaminassa.familjebok, täydennysosa (1922), s. 840 Runeberg.org. Viitattu 5.7.2013. Ensimmäisen maailmansodan aikana hän tuki Tanskan puolueettomuuspolitiikkaa ja sai turvattua Saksan ja Tanskan välisen kaupan jatkumisen. Sodan jälkeen Brockdorff-Rantzau tuli tammikuun alussa 1919 ulkoasiain valtiosihteeriksi (ulkoministeriksi) kansanvaltuutettujen neuvoston alaisuuteen ja jatkoi ulkoministerinä myös Philipp Scheidemannin hallituksessa. Brockdorff-Rantzau johti Saksan valtuuskuntaa Pariisin rauhankonferenssissa. Vaikka hänen asennoitumisensa Saksan tappion jälkeiseen maailmanpoliittiseen tilanteeseen oli melko joustava, hänen Versailles’n neuvotteluissa 7. toukokuuta 1919 pitämänsä vastauspuhe herätti paljon epäluuloja sodan voittajissa. Siinä hän ilmoitti Saksan kieltäytyvän kategorisesti hyväksymästä rauhansopimukseen ”syyllisyyspykälää”, jonka mukaan Saksa liittolaisineen oli yksin vastuussa sodasta. Ehdotukset Saksan kannalta lievemmistä rauhanehdoista eivät saaneet vastakaikua. Brockdorff-Rantzau kieltäytyi allekirjoittamasta ”sanelurauhaksi” kutsumaansa Versailles’n rauhansopimusta, joten hän erosi ulkoministerin tehtävästä kesäkuussa 1919.Christiane Scheidemann: Brockdorff-Rantzau, Ulrich Carl Christian, Graf 1914-1918-online. International Encyclopedia of the First World War. Viitattu 9.9.2015. Rapallon sopimuksen solmimisen jälkeen Brockdorff-Rantzau nimitettiin Saksan ensimmäiseksi suurlähettilääksi Neuvostoliittoon vuonna 1922. Hänestä tuli yksi Saksan ja Neuvostoliiton välille syntyneen yhteistyön pääarkkitehteja yhdessä Neuvostoliiton ulkoministerin Georgi Tšitšerinin kanssa. Tuloksena syntyi muun muassa maiden välille huhtikuussa 1926 solmittu Berliinin sopimus, joka vähensi Saksan riippuvuutta länsivalloista ja tasapainotti siten Locarnon sopimusta. Brockdorff-Rantzau kuoli ollessaan lomalla Berliinissä vuonna 1928. ==Lähteet== ==Aiheesta muualla== Luokka:Saksan ulkoministerit Luokka:Saksalaiset diplomaatit Luokka:Kreivit Luokka:Suurlähettiläät Luokka:Vuonna 1869 syntyneet Luokka:Vuonna 1928 kuolleet
Berjozovski

Berjozovski () on kaupunki Venäjän Sverdlovskin alueen eteläosassa, heti Jekaterinburgin koillispuolella. Vuonna 2010 siellä oli 51 651 asukasta. ==Lähteet== Luokka:Sverdlovskin alueen kaupungit
Verhnjaja Pyšma

thumb|230px|left|Ortodoksinen pyhäkkö thumb|230px|left|Moskeija Verhnjaja Pyšma () on kaupunki Venäjän Sverdlovskin alueen eteläosassa, aivan Jekaterinburgin pohjoispuolella. Vuonna 2010 siellä oli 59 749 asukasta. Syksyllä 2013 uutisoitiin suomalaisen rakennuskonserni YIT:n pienkerrostaloalueen rakentamiseen tähtäävästä hankkeesta tässä Jekaterinburgin esikaupungissa. Hanketta varten YIT:n venäläinen tytäryhtiö YIT Uralstroj oli hankkinut Verhnjaja Pyšmasta laajan tontin. Sinne yhtiö suunnittelee rakentavansa yli 5 000 asuinhuoneistoa, koulun ja kolme päiväkotia. ==Lähteet== ==Aiheesta muualla== Luokka:Sverdlovskin alueen kaupungit
Revda (Sverdlovskin alue)

Revda () on kaupunki Venäjän Sverdlovskin alueen eteläosassa ja Uralvuoriston itälaidalla, hieman Jekaterinburgista länteen. Vuonna 2010 siellä oli 61 875 asukasta. ==Lähteet== ==Aiheesta muualla== Luokka:Sverdlovskin alueen kaupungit
Lesnoi (Sverdlovskin alue)

Lesnoi () on kaupunki Venäjän Sverdlovskin alueella, Uralvuoriston itäpuolella. Vuonna 2010 siellä oli 50 363 asukasta. ==Lähteet== ==Aiheesta muualla== Luokka:Sverdlovskin alueen kaupungit
Vitsebskin lääketieteellinen valtionyliopisto

Vitsebskin lääketieteellinen valtionyliopisto (, ) on lääketieteellinen yliopisto Valko-Venäjän koillisosassa Vitsebskin alueen Vitsebskissä. Vitsebskin lääketieteellinen valtionyliopisto on yksi Valko-Venäjän kaikkiaan neljästä lääketieteellisestä yliopistosta. ==Lähteet== ==Aiheesta muualla== * Ranking web of universities: Vitebsk State Medical University / Витебский государственный медицинский университет (webometrics.info) Luokka:Vitsebsk Luokka:Valko-Venäjän yliopistot ja korkeakoulut Luokka:Lääketieteelliset yliopistot ja korkeakoulut
Mélanie Turgeon

Mélanie Turgeon (s. 21. lokakuuta 1976 Alma) on kanadalainen alppihiihtäjä. Turgeon saavutti nuorten maailmanmestaruuskilpailuissa vuosina 1993 ja 1994 kaksi kultamitalia, yhden hopeamitalin ja kolme pronssimitalia. Maailmanmestaruuskilpailuissa hän voitti kultaa syöksylaskussa St. Moritzissa 2003. Hän kilpaili kaksissa olympialaisissa sijoittuen parhaimmillaan kahdeksanneksi syöksylaskussa Salt Lake Cityn kisoissa 2002. Maailmancupissa Turgeon voitti yhden osakilpailun, Innsbruckin supersuurpujottelun helmikuussa 2000. Sen lisäksi hän oli seitsemän kertaa kolmen parhaan joukossa. == Lähteet == == Aiheesta muualla == *Mélanie Turgeonin kotisivut Luokka:Kanadalaiset alppihiihtäjät Luokka:Vuonna 1976 syntyneet Luokka:Elävät henkilöt
Marlies Oester

Marlies Oester (s. 22. elokuuta 1976 Adelboden) on sveitsiläinen alppihiihtäjä. Oester saavutti nuorten maailmanmestaruuskilpailuissa kultaa pujottelussa vuonna 1995. Maailmanmestaruuskilpailuissa hän saavutti pronssia alppiyhdistetyssä St. Moritzissa 2003. Hän kilpaili Salt Lake Cityn olympialaisissa 2002 ollen alppiyhdistetyssä neljäs. Maailmancupissa Oester voitti yhden osakilpailun, Berchtesgadenin pujottelun tammikuussa 2002. Sen lisäksi hän sijoittui kerran toiselle sijalle. == Lähteet == == Aiheesta muualla == *Marlies Oester sports-reference.com-sivustolla Luokka:Sveitsiläiset alppihiihtäjät Luokka:Vuonna 1976 syntyneet Luokka:Elävät henkilöt
Jonna Mendes

Jonna Mendes (s. 31. maaliskuuta 1979) on yhdysvaltalainen alppihiihtäjä. Mendes saavutti nuorten maailmanmestaruuskilpailuissa kaksi hopeamitalia syöksylaskussa. Maailmanmestaruuskilpailuissa hän saavutti pronssia supersuurpujottelussa St. Moritzissa 2003. Hän kilpaili kaksissa olympialaisissa sijoittuen parhaimmillaan 11:nneksi syöksylaskussa Salt Lake Cityn kisoissa 2002. Maailmancupissa Mendes sijoittui kaksi kertaa viidennelle sijalle syöksylaskussa. == Lähteet == == Aiheesta muualla == *Jonna Mendes sports-reference.com-sivustolla Luokka:Yhdysvaltalaiset alppihiihtäjät Luokka:Vuonna 1979 syntyneet Luokka:Elävät henkilöt
Allison Forsyth

Allison Forsyth (s. 14. lokakuuta 1978 Nanaimo) on kanadalainen alppihiihtäjä. Maailmanmestaruuskilpailuissa Forsyth saavutti pronssia suurpujottelussa St. Moritzissa 2003. Salt Lake Cityn olympialaisissa 2002 hän sijoittui suurpujottelussa seitsemänneksi. Maailmancupissa Forsyth sijoittui neljä kertaa toiseksi ja kerran kolmanneksi. == Lähteet == == Aiheesta muualla == *Allison Forsyth sports-reference.com-sivustolla Luokka:Kanadalaiset alppihiihtäjät Luokka:Vuonna 1978 syntyneet Luokka:Elävät henkilöt
Kirsten Lee Clark

Kirsten Lee Clark (s. 23. huhtikuuta 1977 Portland) on yhdysvaltalainen alppihiihtäjä. Maailmanmestaruuskilpailuissa Clark saavutti hopeaa supersuurpujottelussa St. Moritzissa 2003. Hän kilpaili kolmissa olympialaisissa sijoittuen parhaimmillaan 12:nneksi syöksylaskussa Salt Lake Cityn kisoissa 2002. Maailmancupissa Clark voitti yhden osakilpailun, Lenzerheiden syöksylaskun helmikuussa 2001. Sen lisäksi hän sijoittui seitsemän kertaa kolmen parhaan joukkoon. == Lähteet == == Aiheesta muualla == *Kirsten Lee Clark sports-reference.com-sivustolla Luokka:Yhdysvaltalaiset alppihiihtäjät Luokka:Vuonna 1977 syntyneet Luokka:Elävät henkilöt
Tatjana Mannima

Tatjana Mannima (s. 10. tammikuuta 1980 Kiviõli) on virolainen maastohiihtäjä, joka edustaa Skiclub Kiviolia. Maailmancupissa Mannima kilpaili ensimmäisen kerran Beitostølenissä marraskuussa 2005. Ensimmäiset maailmancupin pisteensä hän saavutti Oslon 30 kilometrin perinteisen hiihtotavan kilpailussa maaliskuussa 2007 sijoittuen 28:nneksi. Parhaimmillaan hän on sijoittunut maailmancupin henkilökohtaisissa kilpailuissa 25:nneksi Falunin 15 kilometrin takaa-ajokilpailussa maaliskuussa 2007. Hän on kilpaillut kolmissa MM- kilpailuissa sekä kaksissa olympialaisissa. == Lähteet == Luokka:Virolaiset maastohiihtäjät Luokka:Vuonna 1980 syntyneet Luokka:Elävät henkilöt
Triin Ojaste

Triin Ojaste (s. 14. maaliskuuta 1990 Tartto) on virolainen uransa lopettanut maastohiihtäjä, joka edusti Karupesa Teamia. Maailmancupissa Ojaste kilpaili ensimmäisen kerran Kuusamossa marraskuussa 2008. Ensimmäiset maailmancupin pisteensä hän saavutti Düsseldorfin vapaan hiihtotavan sprintissä joulukuussa 2009 sijoituttuaan 23:nneksi. Se on myös hänen paras sijoituksensa maailmancupin henkilökohtaisissa kilpailuissa. Hän on kilpaillut kolmissa MM- kilpailuissa sekä kerran olympialaisissa. Ojaste lopetti uransa maastohiihtäjänä vuonna 2018. == Lähteet == Luokka:Virolaiset maastohiihtäjät Luokka:Vuonna 1990 syntyneet Luokka:Elävät henkilöt